Ақалақьтә усбарҭақәеи аҩныҵҟатәи аусқәа атерриториалтә ҟәшақәеи ареспублика иахьаҵанакуа изакәанымкәа акриптовалиута арҳара аиадҳәалоу афактқәа раарԥшреи рыԥхьырҟәҟәаареи рзы иааиԥмырҟьаӡакәа ареидтә усмҩаԥгатәқәа мҩаԥыргоит.
Аҟәа. Рашәарамза 5, 2023 шықәса. Аԥсныпресс. Амилициа аусзуҩцәеи Аҳәынҭқарратә шәарҭадара Амаҵзура аусзуҩцәеи Аҳәынҭстандарти "Амшынеиқәафымцамчи" русзуҩцәеи акриптовалиута арҳара азы изакәанымкәа аусура аарԥшреи аԥхьырҟәҟәаареи ирызку аусмҩаԥгатәқәа рымҩаԥгараан Гагреи Очамчыреи ақалақьқәа рҿы 18 цыра амаининг арҳара иазку аппаратқәа рымхра мҩаԥыргеит.
Гагра ақалақь, Лакоба имҩа ала игылоу ахыбра аҿы иԥшаан иагьимырхит Клавишев Даниил Владислав-иԥа итәыз аппаратқәа 7.
Очамчыра ақалақь, Гәлиа имҩала игылоу, Квирквелиа Мераб Зураб-иԥа иҩны аҿы иԥшаан иагьимырхит 11 аппарат.
Ақалақьтә усбарҭақәеи аҩныҵҟатәи аусқәа атерриториалтә ҟәшақәеи ареспублика иахьаҵанакуа изакәанымкәа акриптовалиута арҳара аиадҳәалоу афактқәа раарԥшреи рыԥхьырҟәҟәаареи рзы иааиԥмырҟьаӡакәа ареидтә усмҩаԥгатәқәа мҩаԥыргоит.